Kjøretøykilometer

Kjøretøykilometer (kkm) er en enhet for trafikkarbeid (se arbeid (fysikk)) definert som antall kilometer tilbakelagt for et kjøretøy. Én kjøretøykilometer tilsvarer en kjørt avstand for et enkelt kjøretøy på én kilometer.

Kjøretøykilometer brukes i trafikkstatistikk for å bestemme intensiteten til en trafikkrute og mengden trafikk.

Vanligvis navngis kjøretøykilometer mer spesifikt etter hvilket transportmiddel som benyttes, eksempelvis:
 Bilkilometer
 Busskilometer
 Vognkilometer
 Togkilometer
 Flykilometer
 Båtkilometer
 med flere

Kommersielle kjøretøykilometer er antallet kjøretøykilometer for yrkestrafikk fratrukket tomme turer og verkstedsturer.

Eksempler 
Kjøretøykilometer kan legges sammen etter vanlige regneregler. For eksempel vil ét kjøretøy som kjører full distanse tilsvare like mange kjøretøykilometre som to kjøretøy som kjører halve distansen:

 1 k × 2 km = 2 kkm
 2 k × 1 km = 2 kkm

I eksempelet vil altså 1 kjøretøy som kjører 2 kilometer utgjøre like mange kjøretøykilometre som 2 kjøretøy som kjører 1 kilometer hver (totalt 2 kkm i begge tilfellene).

Se også 
 Transportarbeid

Referanser 

Transport
Kjøretøystatistikk